Thoise

Thoise er en militær flyplass og liten landsby i Shyokdalen i den nordindiske delstaten Jammu og Kashmir. Thoise opptar det eneste store stykket med flatt land i området. Flystripen er en viktig fasilitet som muliggjør en rask tilstrømning av menn og forsyninger fra det indiske fastlandet til Siachen, som er en isbre og slagmark med helikopterplattform nær Line of Control mellom India og Pakistan.

THOISE er ikke et ekte navn, men et akronym: Transit Halt Of Indian Soldiers Enroute (til Siachen). Thoise ligger en times flytur fra Delhi. Stedet ligger ca. 16 km unna landsbyen Hundur og 25 km fra Disket. Leh, hovedstaden i Ladakh, ligger omtrent 160 km unna. Thoise kan nås via Khardungla-passet, en av verdens høyestliggende veier som brukes av motorvogner. 

Thoise ligger utenfor rekkevidden til sivile. Den siste kontrollposten ligger i Hundur, på en bro der fotografering ikke er tillatt. Indian Oil Corporation bygger et oljedepot i Thoise for å tjene den indiske hæren. Byggeprosjektet er i gang og overvåkes fra Chandigarh.

 Referanser 

 Eksterne lenker 
  Piloters rapporter og bilder fra innflyging til Thoise
  On the trail of two rivers - rapport fra reisende

Kategori:Siachen-konflikten
Kategori:Jammu og Kashmirs geografi
Kategori:Indiske flybaser
Kategori:Byer i Jammu og Kashmir